Wysiging soos op 08:42, 10 Februarie 2020
Wysiging soos op 08:38, 10 Februarie 2020 (wysig)
k (Kategorie:Groot Trek bygevoeg (HotCat.js))
Wysiging soos op 08:42, 10 Februarie 2020 (wysig) (maak ongedaan)
Tydens die Groot Trek het die [[Voortrekkers]] se wapenrusting uit [[Geweer|gewere]], pistole en kanonne bestaan, maar die presiese aantal kanonne wat in die binneland gebruik is, is onbekend. Afgesien van die morele ondersteuning wat die aanwesigheid van kanonne tydens vyandelike aanvalle gebied het, het die gebruik daarvan (die sogenaamde drie- of sesponderkanonne) vir die Voortrekkers heelwat probleme veroorsaak. Ronde koeëls, die normale projektiele, het weinig teen groot getalle aanstormende vyand beteken en slegs goed opgeleide kanonniers kon skrapnel doeltreffend gebruik. Boonop het die kanonne na elke skoot 'n aansienlike ent terugbeweeg, wat tydelik 'n gevaarlike gaping in die [[Laer (fortifikasie)|laermuur]] veroorsaak het.
Verder het die kanonne groot hoeveelhede ammunisie gebruik – vir een skoot het 'n drieponderkanon 'n pond [[Buskruit|kruit]] benodig, terwyl sy ladingskroot twee [[Pond (eenheid)|pond]] en tien onse geweeg het. Dis te verstane dat so 'n groot hoeveelheid ammunisie meer doeltreffend in die Voortrekkers se roers gebruik kon word, veral omdat 'n kanon nie meer as twee of drie skote per minuut kon skiet nie.